  Наталья Тетерина Йӧвылэсултонэ Удмуртиын улӥсьёс «Лудорвай» музей-заповедникысь тыметын пыласькыны быгатозы, ивортэ ужъюртлэн пресс-службаез. 18-тӥ толшоре 21 часын Ижкарысь Инмар Анайлэн Кузон мудорезлэн черкысьтыз отец Павел тыметысь вуэз вӧсялоз.  Вуэз вӧсян нырысь ӟуч кылын луоз, собере — удмурт кылын Анастасия Иванова, «Лудорвай» музейысь тодосъя ӧнерчиТа уе «Лудорвайын» медпункт, дӥсез воштыны эстӥськись палатка ужалозы. Озьы ик люкмес дорын тылъёс ӝуалозы но пӧсь чаен утялтозы. Пыласьконэз МЧС-ысь ӧнерчиос чаклалозы. 19-тӥ толшоре потон уе пыласькон 21 часысен 4 часозь радъяськоз. Озьы ик мылкыд карисьёс 19-тӥ но 20-тӥ толшоре зымылыны быгатозы. Та нуналъёсы люкмес 10 часысен уйшорозь ужалоз. Ымусьтон пыласькон уй-нуналъёсы «Лудорвай» музейысь лымшор удмуртъёслэн усадьбаязы чаен но табанен шунтӥськыны луоз. Кырын но табань пыжозы. Пусъемын, вуэ зымылыны мылкыд карисьёсты группаосын лэзёзы, соин ик черодъёс кылдыны быгатозы. Машинаен заповедниклэн интывылаз пырисьёслы 100 манет тыроно луоз, нош автомобильзэс парковкае кельтӥсьёсты дунтэк лэзёзы. Тегъёс: Крещение Удмуртия Лудорвай Мерлык вӧсьлык  